**שאול אמסטרדמסקי** (נולד ב-8 באוגוסט 1980 בירושלים) הוא עיתונאי ישראלי זוכה פרס סוקולוב. ראש הדסק הכלכלי ופרשן כלכלי בכיר בחטיבת החדשות של תאגיד השידור הישראלי. לפני כן, שימש כ-9 שנים ככתב כלכלה בכיר בעיתון "כלכליסט".

ביוגרפיה
--------

אמסטרדמסקי גדל בפתח תקווה. אמו של אמסטרדמסקי עלתה מברית המועצות בשנת 1973. גם אביו עלה מברית המועצות. את שירותו הצבאי עשה כקצין במינהל האזרחי.

ב-2007 סיים לימודי תואר ראשון בתוכנית פילוסופיה, כלכלה ומדע המדינה (פכ"מ) באוניברסיטה העברית. במהלך לימודיו באוניברסיטה ואחריהם, עבד בתפקיד זוטר באגף שוק ההון, ביטוח וחיסכון במשרד האוצר.

בנובמבר 2007 הצטרף לצוות העיתונאים שהקים את עיתון "כלכליסט". בתחילה שימש ככתב הכנסת של העיתון, במסגרתו סיקר את תקציב המדינה ואת חוק ההסדרים לשנת 2009. בסוף שנת 2009 מונה לראש מערכת החדשות של העיתון, תפקיד אותו מילא במשך כשלוש שנים. במהלך תקופה זו פרסם בין היתר ריאיון עם ראש הממשלה לשעבר, אהוד אולמרט. בספטמבר 2012 בחר לעזוב את התפקיד, ושימש לאחר מכן ככתב בכיר של העיתון.

אמסטרדמסקי הִרְבָּה לעסוק בחשיפת דו"חות של ועדות ציבוריות, בעידוד השקיפות ובהנגשת מידע כלכלי לציבור הרחב. תחומי העיסוק המרכזיים של עבודתו העיתונאית הם פנסיה, בריאות וחינוך, תקציב, חרדים ותעסוקה. בשנת 2013 היה חלק בצוות שחשף את תמלילי ועדת טרכטנברג, וכן הוביל, יחד עם הסדנא לידע ציבורי, פרויקט להנגשת תקציב לציבור הרחב. כמו כן, פרסם סדרת כתבות מקיפה ומעמיקה בת עשרה פרקים בשם "אמסטרדמסקי בערבות הפנסיה", אשר סקרה בביקורתיות את תחום הפנסיה בישראל ואת הגורמים המשפיעים עליו. בשנת 2016 פרסם סדרת כתבות בשם "יומן סוכר", בה עסק בצריכת הסוכר המופרזת בקרב האוכלוסייה הישראלית ובסיבות לכך.

אמסטרדמסקי ניהל בלוג פופולרי בשם "תחשוב טעים, יהיה טעים", העוסק בהיבטים כלכליים של הנעשה בישראל וב"מאחורי הקלעים" של העשייה העיתונאית וכן בחייו האישיים. ביולי 2016 פורסם כי יתמנה לראש הדסק הכלכלי ולפרשן בכיר לענייני כלכלה בחטיבת החדשות של תאגיד השידור הישראלי.

עם הקמת התאגיד מונה אמסטרדמסקי לנהל את הדסק הכלכלי. הדסק כונה "כאן כלכלי" ופעל במספר אפיקים: כתבות טקסט, הסכת שבועי בשם "חיות כיס", סרטוני וידאו בפייסבוק וביוטיוב וכן סדרות תחקירים. במקביל, אמסטרדמסקי השתתף כאורח בתוכניות רדיו וטלוויזיה שונות שהפיק התאגיד.

ב-2018 אמסטרדמסקי יצא לחופשה ללא תשלום, לצורך לימודים באוניברסיטת הרווארד במסלול ניימן לעיתונאים. במרץ 2020 שב לישראל, מוקדם מהצפוי, עקב מגפת הקורונה. חודשיים אחר-כך, החל להגיש ב"כאן 11" את "משחקי הכיס", תוכנית טלוויזיה יומית בענייני כלכלה. מינואר 2021 עד נובמבר 2022, הוגשה התוכנית גם בגרסת הרדיו" ב"כאן ב'" בימי חמישי, יחד עם ליאל קייזר. באפריל 2022 פרש מהגשת התוכנית בכאן 11 אך המשיך לשמש כראש הדסק הכלכלי בתאגיד. בדצמבר 2022 הודיע כי יחדול מלשמש כראש הדסק הכלכלי, ויחל לעסוק בעיקר ביצירת תכנים לכאן דיגיטל. אמסטרדמסקי גם מגיש את התוכנית "הטור של שאול" שמשודרת בחטיבת החדשות בכאן 11.

בינואר 2023 עלתה לשידור "המנגנון" בכאן 11, סדרת ראיונות עומק בהנחייתו של אמסטרדמסקי.

באוגוסט 2022 יצא לאור ספרו, "כסף טוב", בהוצאת כתר.

חיים אישיים
-----------

אמסטרדמסקי נשוי ואב לשניים. הוא מתגורר בירושלים. אחיו הוא ליאור אמסטרדמסקי, קומיקאי ותסריטאי.

פרסים והוקרה
------------

* חתן פרס סוקולוב לעיתונות הכתובה לשנת 2013. על פי ועדת הפרס, הוא הוענק לאמסטרדמסקי על כך שהעלה לסדר היום את שאלת הפנסיה בישראל באמצעות תחקיריו המעמיקים והמקיפים.
* 2023 אות "ספר הזהב" על ספרו "כסף טוב", לאחר שנמכר בלמעלה מ-20 אלף עותקים

קישורים חיצוניים
----------------

ויקישיתוף מדיה וקבצים בנושא **שאול אמסטרדמסקי** בוויקישיתוף
* שאול אמסטרדמסקי, ברשת החברתית פייסבוק
* שאול אמסטרדמסקי, ברשת החברתית אקס (טוויטר)
* שאול אמסטרדמסקי, ברשת החברתית טיקטוק
* "תחשוב טעים, יהיה טעים." - הבלוג של שאול אמסטרדמסקי
* כל הכתבות של שאול אמסטרדמסקי, באתר כלכליסט
* סרטונים "למה אין שום סיכוי שתהיה לכם פנסיה" - הרצאה של אמסטרדמסקי במסגרת מיזם "12 דקות"
* אורן פרסיקו ושוקי טאוסיג, סוכן שינוי, באתר העין השביעית, 1 בינואר 2014
* רוני קובן, פגישה עם שאול אמסטרדמסקי, באתר כאן, 24 בדצמבר 2018
* אתר למנויים בלבד מורן שריר, שאול אמסטרדמסקי: "בבית שלי לא דיברו על מין ולא על כסף", באתר הארץ, 26 באוקטובר 2022
* קטע קול הפודקאסט חיות כיס

הערות שוליים
------------

1. ↑  פרק 104: החלום הישראלי, בפודקאסט חיות כיס
2. ↑  אמסטרדמסקי עבר בשנת 2012 משבר רפואי, ולטענתו הוא שגרם לו לשנות את אורח חייו המקצועי - כך על פי התבטאויותיו בבלוג שהוא מנהל
3. ↑  שאול אמסטרדמסקי, פרויקט כלכליסט - התקציב: המסע לשינוי סדר העדיפויות מתחיל בשקיפות לציבור, באתר כלכליסט, 17 ביוני 2013
4. ↑  כלכליסט - שאול אמסטרדמסקי בערבות הפנסיה, באתר כלכליסט
5. ↑  כלכליסט: יומן סוכר, באתר כלכליסט, **שגיאה: זמן שגוי**
6. ↑  נועה פרייס‏, שאול אמסטרדמסקי עוזב את "כלכליסט" ומצטרף לתאגיד השידור, באתר וואלה!‏, 12 ביולי 2016
7. ↑  אתר למנויים בלבד נתי טוקר, אחרי שהתגאה בתוכן דיגיטלי - תאגיד "כאן" מפרק את הדסק הכלכלי, באתר TheMarker‏, 11 ביוני 2018
8. ↑  פרק 145: השיבה הביתה, בפודקאסט חיות כיס
9. ↑   ציוץ של שאול אמסטרדמסקי ברשת החברתית אקס (טוויטר), 13 בינואר 2021
10. ↑  שאול אמסטרדמסקי משנה כיוון, באתר אייס, 25 בדצמבר 2022
11. ↑  הטור של שאול, באתר יוטיוב
12. ↑  קידום עצמי חסר בושה, כי לפעמים אין ברירה - אמסטרדמסקי בטוויטר, באתר Twitter
13. ↑  שאול אמסטרדמסקי - חתן פרס סוקולוב לשנת 2013, באתר כלכליסט, 24 בנובמבר 2013
14. ↑  גיל משעלי, ‏העיתונאי שאול אמסטרדמסקי קיבל את אות ספר הזהב, באתר ‏מאקו‏, 8 במרץ 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011596744705171
* LCCN: no2023059731
* VIAF: 12166476135707402679
* WorldCat (עם VIAF): 12166476135707402679

 |

| כתבי כאן חדשות art=Kan11 |
| --- |
| 

|  |
| --- |
| צליל אברהם • אורן אהרוני • תמר אלמוג • אוריה אלקיים • אורלי אלקלעי • שאול אמסטרדמסקי • דב גיל-הר • יפעת גליק • הדס גרינברג • כרמל דנגור • רובי המרשלג • עקיבא ווייס • יאיר ויינרב • שרון וכסלר • מואב ורדי • יואב זהבי • ערן זינגר • אילה חסון • שלי טפיירו • נורית יוחנן • גילי כהן • לירן כוג'הינוף • אורי לוי • אליאור לוי • קלמן ליבסקינד • אסף ליברמן • טלי מורנו • סולימאן מסוודה • עקיבא נוביק • רומי נוימרק • ורד פלמן • רועי קייס • זאב קם • יואב קרקובסקי • מאיה ראכלין • מיכל רבינוביץ' • ליאת רגב • מיכל רשף • עמיחי שטיין • משה שטיינמץ • מיכאל שמש • יערה שפירא • רועי שרון |

 |